钦定古今图书集成/明伦汇编/氏族典/第501卷 > 《苏州府志》 > 陆玠
## 钦定古今图书集成/明伦汇编/氏族典/第501卷 > 《苏州府志》 > 陆玠

按《陈书陆琰传》：“瑜从父兄玠，字润玉，梁大匠卿晏之
子。弘雅有识度，好学，能属文，举秀才，对策高第。后主
在东宫闻其名，征为管记，仍除中舍人，管记如故，甚
见亲待。寻以疾失明，将还乡里，太子解衣赠玠，为之流涕。八年，卒，时年三十七。至德二年，追赠少府卿。有
集十卷。”